Author: Peter
Last saved by: sulik
Company: urad

Predkladacia  správa

Zákon č. 96/2002 Z. z. o dohľade nad finančným trhom a o zmene a doplnení niektorých zákonov v znení zákona č 43/2004 Z. z. (ďalej len „zákon o dohľade“) v § 10 ods. 13  písm. k) ukladá  Dozornému výboru Úradu pre finančný trh (ďalej len „dozorný výbor úradu“) každoročne predkladať vláde Slovenskej republiky správu o svojej kontrolnej činnosti  za obdobie predchádzajúceho kalendárneho roka.

	Správa o kontrolnej činnosti Dozorného výboru Úradu pre finančný trh za rok 2003 obsahuje všeobecný prehľad o pôsobnosti dozorného výboru úradu, ktorú upravuje zákon o dohľade a organizačný poriadok úradu. Ďalej správa stručne sumarizuje základné aktivity dozorného výboru úradu v roku 2003, ktoré boli uskutočňované v rámci zákonných kompetencií tohto kontrolného orgánu a v intenciách všeobecne záväzných právnych noriem Slovenskej republiky. V závere správy dozorný výbor úradu konštatuje, že pri svojej kontrolnej činnosti v priebehu roku 2003 nezistil žiadne závažné nedostatky, ktoré by mali negatívny dosah na hospodárenie Úradu pre finančný trh.

	Dozorný  výbor  úradu  prerokoval  predloženú  správu  na  svojom  zasadnutí  dňa  25. marca 2003 a prijal UZNESENIE Dozorného výboru Úradu pre finančný trh č. 23/37/2004, ktorým schválil Správu o kontrolnej činnosti Dozorného výboru Úradu pre finančný trh za rok 2003 bez pripomienok. Následne bola správa predložená na Úrad vlády Slovenskej republiky.

	Správa nemá dopad na štátny rozpočet ani na zamestnanosť.

	Správa nebola zaslaná na pripomienkové konanie, nakoľko ide o  informatívny materiál, ktorý vláda berie len na vedomie.